Mahyuddin Datuak Sutan Marajo

Mahyuddin Datuk Sutan Maharadja (lahir di Sulit Air, Solok, Sumatra Barat taun 1858 - wafat di Padang taun 1921) adolah wartawan Indonesia jo perintis pers Melayu. Inyo marupoan tokoh adaik Minangkabau nan tanamo.Suryadi, Perempuan Minang: Matriarchs nan Berlayar di Arus Deras, Padang Ekspres, 25 November 2008

 Jariah 
Mahyuddin marupoan salah satu Perintis Pers Indonesia nan banyak malahian jo manerbitkan surek kaba babaso Indonesia. Pado akhia abaik ka-19, inyo mamimpin duo surek kaba babaso Indonesia, iyolah Pelita Ketjil (didirian pado 1 Februari 1886) jo Tjahaya Soematra (1897). Pado taun 1901, Mahyuddin manerbitkan jo mamimpin surek kaba Warta Berita. Surek kaba iko marupoan salah satu surek kaba patamo di Indonesia nan manggunoan Baso Indonesia, dipimpin, dan dicetak dek urang Indonesia. Sudah itu, inyo manjadi pamimpin redaksi Oetoesan Melajoe di Padang. Dalam surek kaba tasabuik tertera: "Achbar ini ditjitak pada pertjitakan orang Minangkabau."  Malalui kalimat iko, Mahyuddin nio manunjuakan kamampuan kaum Minangkabau dalam menguasoi usaho surek kabar jo percetakan, nan sangkek itu banyak dijalankan dek urang-urang Balando. Pado taun 1911, basamo Rohana Kudus, inyo manerbitkan koran padusi Soenting Melajoe.Poesponegoro, M.D. (1992). Sejarah nasional Indonesia: Jaman Kebangkitan nasional dan masa akhir Hindia Belanda. Jakarta: PT Balai Pustaka. ISBN 979-407-411-X.

Mahyuddin marupoan tokoh nan peduli jo kamajuan jo parasaian bangsonyo. Dek inisiatifnyo, pado taun 1888 lahia organisasi sosial Medan Keramean. Pado taun 1911, inyo managakan organisasi Perserikatan Orang Alam Minangkerbau, nan acok manyokong kemajuan adaik Minang.  Sabagai tokoh adaik tanamo, Mahyuddin acok batikai jo tokoh-tokoh puritan takah Ahmad Khatib Al-Minangkabawi, Abdullah Ahmad, jo Abdul Karim Amrullah. Pado akha taun 1911, Mahyuddin managakkan percetakan surek kabar Snelpersdrukkerij Orang Alam Minangkabau nan banyak mencetak koran-koran babaso Indonesia.Suryadi, Syair Sunur: Teks dan Konteks "Autobiografi" Seorang Ulama Minangkabau Abad ke-19, Citra Budaya & PPIM, Padang, 2004

Mahyuddin bajaso pulo dalam parjuangan pandidikan padusi di Minangkabau. Pada 1909, inyo managakan sakolah menenun patamo di Padang. Inggo 1912, ado sakitar 12 sakolah sarupo itu di Padang. Programnyo badasarkan pado gagasan bahwa kamajuan jo kasajahteraan padusi dapek dicapai jo caro maiduikan baliak pusako Minangkabau.

 Rujuakan 

Kategori:Tokoh dari Solok
Kategori:Tokoh Minangkabau